สอบถามหน่อยค่ะ ประจำเดือนไม่มาจะ 3 เดือนแล้ว รู้สึกกดที่ท้องน้อยแล้วแข็งๆมีชีพจรเต้นตุบๆ ตรวจปัสสาวะขึ้น1ขีดอยากทราบว่าเกิดจากสาเหตุอะไร ตรวจปัสสาวะแล้วแน่ใจได้แค่ไหนว่าไม่ท้องคะ
สวัสดีค่ะ หากได้ตรวจหาการตั้งครรภ์อย่างถูกต้อง และตรวจเมื่อประจำเดือนขาดไปแล้วมากกว่า 1 สัปดาห์ พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ เพราะหากตรวจได้อย่างถูกต้อง ผลก็จะมีความแม่นยำเกือบ 100% ค่ะดังนั้น การที่ประจำเดือนไม่มา จึงอาจเกิดจากสาเหตุอื่นๆ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยแท้งแล้วได้รับการขูดมดลูก5. รังไข่เสื่อมก่อนกำหนด หรือเข้าสู่วัยหมดประจำเดือน แต่จะพบในผู้หญิงอายุ 40 ปีขึ้นไป6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นเนื่องจากประจำเดือนขาดหายไปนาน 3 เดือนแล้ว แนะนำว่าควรไปพบแพทย์เพื่อตรวจหาสาเหตุค่ะสำหรับการคลำพบชีพจรเต้นในท้อง เกิดจากการเต้นของหลอดเลือดแดงใหญ่ในช่องท้อง (abdominal aorta) ค่ะ ซึ่งหากเป็นคนผอม ผนังหน้าท้องบาง หากนอนราบ ก็จะสามารถเห็นผนังหน้าท้องที่เต้นขึ้นลงตามจังหวะหัวใจได้ด้วย